title: Регламент за изпълнение (ЕС) № 411/2014 на Комисията от 23 април 2014 година за откриване и управление на тарифна квота на Съюза за внос на прясно и замразено говеждо и телешко месо с произход от Украйна

text:
               24.4.2014

               BG

               Официален вестник на Европейския съюз

               L 121/27

         РЕГЛАМЕНТ ЗА ИЗПЪЛНЕНИЕ (ЕС) № 411/2014 НА КОМИСИЯТА
   от 23 април 2014 година
   за откриване и управление на тарифна квота на Съюза за внос на прясно и замразено говеждо и телешко месо с произход от Украйна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, букви а), в) и г) от него,
   като има предвид, че:

               (1)

               С Регламент (ЕС) № 374/2014 на Европейския парламент и на Съвета (2) се предвижда преференциален режим през 2014 г. по отношение на митата за внос на някои стоки с произход от Украйна. В съответствие с член 3 от посочения регламент селскостопанските продукти, изброени в приложение III към същия регламент, се допускат за внос в Съюза в рамките на ограниченията на квотите, определени в посоченото приложение. Квотите, посочени в приложение III към Регламент (ЕС) № 374/2014, се управляват от Комисията в съответствие с член 184, параграф 2, буква б) от Регламент (ЕС) № 1308/2013.

               (2)

               Въпреки че съответната квота по принцип следва да се управлява чрез използването на лицензии за внос, целесъобразно е да се предоставят права на внос като първа стъпка и да се издават лицензии за внос като втора стъпка, както е предвидено в член 6, параграф 3 от Регламент (ЕО) № 1301/2006 на Комисията (3). По този начин операторите, които са получили права на внос, следва да могат да решат, през квотния период, в кой момент искат да подадат заявление за лицензии за внос с оглед на реалния си търговски оборот.

               (3)

               По отношение на лицензиите за внос, издавани съгласно настоящия регламент, следва да се прилагат Регламент (ЕО) № 376/2008 на Комисията (4) и Регламент (ЕО) № 382/2008 на Комисията (5), освен когато са уместни дерогации.

               (4)

               Освен това по отношение на лицензиите за внос, издавани съгласно настоящия регламент, следва да се прилагат разпоредбите на Регламент (ЕО) № 1301/2006, които се отнасят до заявленията за права на внос, статута на заявителите и издаването на лицензии за внос, без да се засягат допълнителните условия, предвидени в настоящия регламент.

               (5)

               За да се осигури целесъобразно управление на тарифните квоти, следва да се предоставя гаранция при подаването на заявление за права на внос.

               (6)

               За да се задължат операторите да подават заявления за лицензии за внос за всички получени права на внос, следва да се предвиди, че това задължение представлява главно изискване по смисъла на Регламент за изпълнение (ЕС) № 282/2012 на Комисията (6).

               (7)

               Тъй като квотите, посочени в приложение III към Регламент (ЕС) № 374/2014, са открити само до 31 октомври 2014 г., настоящият регламент следва да влезе в сила възможно най-скоро.

               (8)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Откриване и управление на тарифна квота
   1.   С настоящия регламент се открива и управлява тарифна квота за внос на продуктите, посочени в приложение I.
   2.   Количеството на продуктите, обхванати от квотата, посочена в параграф 1, приложимата ставка на митото и поредните номера са посочени в приложение I.
   3.   Посочената в параграф 1 тарифна квота за внос се управлява чрез предоставяне на права на внос като първа стъпка и издаване на лицензии за внос като втора.
   4.   Прилагат се регламенти (ЕО) № 1301/2006, (ЕО) № 376/2008 и (ЕО) № 382/2008, освен ако в настоящия регламент не е предвидено друго.
   Член 2
   Период на тарифната квота за внос
   Тарифната квота за внос, посочена в член 1, параграф 1, е открита до 31 октомври 2014 г.
   Член 3
   Заявления за права на внос
   1.   Заявленията за права на внос се подават най-късно до 13:00 ч. брюкселско време на 15-ия календарен ден, следващ датата на влизане в сила на настоящия регламент.
   2.   При подаването на заявление за права на внос се предоставя гаранция в размер на 6 EUR на всеки 100 килограма нетно тегло.
   3.   Заявителите на права на внос представят доказателство, че през 12-месечния период, непосредствено предшестващ периода на тарифната квота за внос, е било внесено от тях или от тяхно име определено количество говеждо месо под кодове по КН 0201 или 0202 съгласно съответните митнически разпоредби (наричано по-долу „референтно количество“). Дружество, образувано от сливането на дружества, всяко от които има внос на референтни количества, може да използва тези референтни количества като основа за заявлението си.
   4.   Общото количество, което е предмет на заявления за права на внос, подадени през периода на тарифната квота за внос, не надвишава референтните количества на заявителя. Заявленията, които не отговарят на това правило, се отхвърлят от компетентните органи.
   5.   Най-късно на 7-ия работен ден, следващ края на периода за подаване на заявления, посочен в параграф 1, държавите членки уведомяват Комисията за общите заявени количества в килограми тегло на продукта.
   6.   Права на внос се предоставят от 7-ия и не по-късно от 12-ия работен ден, следващ края на срока за уведомленията, посочен в параграф 5.
   7.   Ако прилагането на коефициента на разпределение, посочен в член 7, параграф 2 от Регламент (ЕО) № 1301/2006, доведе до разпределянето на по-малко права на внос от заявените, гаранцията, предоставена в съответствие с параграф 2, се освобождава пропорционално и без забавяне.
   8.   Правата на внос са валидни от деня на издаването им до 31 октомври 2014 г. Правата на внос не могат да се прехвърлят.
   Член 4
   Издаване на лицензии за внос
   1.   За допускането за свободно обращение на количествата, разпределени в рамките на тарифната квота за внос, посочена в член 1, параграф 1, е необходимо да бъде представена лицензия за внос.
   2.   Заявленията за лицензии за внос обхващат общото количество разпределени права на внос. Това задължение представлява главно изискване по смисъла на член 19, параграф 2 от Регламент (ЕС) № 282/2012.
   3.   Заявления за лицензии могат да се подават само в държавата членка, в която заявителят е подал заявление и е получил права на внос в рамките на тарифната квота за внос, посочена в член 1, параграф 1.
   Всяко издаване на лицензия за внос води до съответното намаление на получените права на внос и пропорционална част от гаранцията, предоставена в съответствие с член 3, параграф 2, се освобождава без забавяне.
   4.   Лицензиите за внос се издават по искане на оператора, който е получил правата на внос, и на негово име.
   5.   В заявленията за лицензии се посочва само по един пореден номер. Заявленията могат да се отнасят до няколко продукта, включени в различни кодове по КН. В такъв случай всички кодове по КН и техните описания се вписват съответно в клетки 15 и 16 на заявлението за лицензия и на лицензията.
   6.   Заявленията за лицензии и лицензиите за внос съдържат:

               а)

               в клетка 8 — името „Украйна“ като държава на произход и клетката „да“, отбелязана с кръстче;

               б)

               в клетка 20 — едно от вписванията, изброени в приложение II.

         7.   Във всяка лицензия се посочва количеството за всеки код по КН.
   8.   Чрез дерогация от член 5, параграф 3, буква б) от Регламент (ЕО) № 382/2008, лицензиите за внос са валидни 30 дни от действителната дата на издаване на лицензията по смисъла на член 22, параграф 2 от Регламент (ЕО) № 376/2008. Въпреки това срокът на валидност на лицензиите за внос изтича най-късно на 31 октомври 2014 г.
   Член 5
   Уведомления до Комисията
   1.   Чрез дерогация от член 11, параграф 1, втора алинея от Регламент (ЕО) № 1301/2006, държавите членки уведомяват Комисията:

               а)

               не по-късно от 14 ноември 2014 г. — за количествата продукти, включително нулевите количества, за които са били издадени лицензии за внос през периода на квотата;

               б)

               не по-късно от 28 февруари 2015 г. — за количествата продукти, включително нулевите количества, обхванати от неизползвани или частично използвани лицензии за внос и съответстващи на разликата между количествата, вписани на гърба на лицензиите за внос, и количествата, за които те са били издадени.

         2.   Не по-късно от 28 февруари 2015 г. държавите членки уведомяват Комисията за количествата продукти, действително допуснати за свободно обращение през периода на тарифната квота за внос, определен в настоящия регламент.
   3.   В случаите на уведомления по параграфи 1 и 2 количествата се изразяват в килограми тегло на продукта.
   Член 6
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 април 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  Регламент (ЕС) № 374/2014 на Европейския парламент и на Съвета от 16 април 2014 г. за намаляване или премахване на митата върху стоки с произход от Украйна (ОВ L 118, 22.4.2014 г.).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      (4)  Регламент (ЕО) № 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (ОВ L 114, 26.4.2008 г., стр. 3).

      (5)  Регламент (ЕО) № 382/2008 на Комисията от 21 април 2008 г. относно правила за прилагане на режима на вносни и износни лицензии в сектора на говеждото и телешкото месо (ОВ L 115, 29.4.2008 г., стр. 10).

      (6)  Регламент за изпълнение (ЕС) № 282/2012 на Комисията от 28 март 2012 г. за определяне на общи подробни правила за прилагане на системата от гаранции за селскостопанските продукти (ОВ L 92, 30.3.2012 г., стр. 4).

      ПРИЛОЖЕНИЕ I
      Независимо от правилата за тълкуване на Комбинираната номенклатура, текстът на описанието на продуктите има само указателен характер, тъй като приложимостта на преференциалния режим в рамките на настоящото приложение се определя от обхвата на кодовете по КН.

                  Пореден номер

                  Кодове по КН

                  Описание

                  Количество в тонове (нетно тегло)

                  Приложимо мито
                  (EUR/t)

                  09.4270

                  0201 10 00
                  0201 20 20
                  0201 20 30
                  0201 20 50
                  0201 20 90
                  0201 30 00
                  0202 10 00
                  0202 20 10
                  0202 20 30
                  0202 20 50
                  0202 20 90
                  0202 30 10
                  0202 30 50
                  0202 30 90

                  Меса от животни от рода на едрия рогат добитък, пресни, охладени или замразени

                  12 000

                  0

      ПРИЛОЖЕНИЕ II

         Вписвания, посочени в член 4, параграф 6, буква б)

                  —

                  на български език: Регламент за изпълнение (ЕС) № 411/2014

                  —

                  на испански език: Reglamento de Ejecución (UE) no 411/2014

                  —

                  на чешки език: Prováděcí nařízení (EU) č. 411/2014

                  —

                  на датски език: Gennemførelsesforordning (EU) nr. 411/2014

                  —

                  на немски език: Durchführungsverordnung (EU) Nr. 411/2014

                  —

                  на естонски език: Rakendusmäärus (EL) nr 411/2014

                  —

                  на гръцки език: Εκτελεστικός κανονισμός (ΕΕ) αριθ. 411/2014

                  —

                  на английски език: Implementing Regulation (EU) No 411/2014

                  —

                  на френски език: Règlement d'exécution (UE) no 411/2014

                  —

                  на хърватски език: Provedbena uredba (EU) br. 411/2014

                  —

                  на италиански език: Regolamento di esecuzione (UE) n. 411/2014

                  —

                  на латвийски език: Īstenošanas regula (ES) Nr. 411/2014

                  —

                  на литовски език: Įgyvendinimo reglamentas (ES) Nr. 411/2014

                  —

                  на унгарски език: 411/2014/EU végrehajtási rendelet

                  —

                  на малтийски език: Regolament ta' Implimentazzjoni (UE) Nru 411/2014

                  —

                  на нидерландски език: Uitvoeringsverordening (EU) nr. 411/2014

                  —

                  на полски език: Rozporządzenie wykonawcze (UE) nr 411/2014

                  —

                  на португалски език: Regulamento de Execução (UE) n.o 411/2014

                  —

                  на румънски език: Regulamentul de punere în aplicare (UE) nr. 411/2014

                  —

                  на словашки език: Vykonávacie nariadenie (EÚ) č. 411/2014

                  —

                  на словенски език: Izvedbena uredba (EU) št. 411/2014

                  —

                  на фински език: Täytäntöönpanoasetus (EU) N:o 411/2014

                  —

                  на шведски език: Genomförandeförordning (EU) nr 411/2014.


title: Регламент за изпълнение (ЕС) № 1038/2012 на Комисията от 7 ноември 2012 година за установяване на стандартни стойности при внос с цел определяне на входната цена на някои плодове и зеленчуци

text:
               8.11.2012

               BG

               Официален вестник на Европейския съюз

               L 308/19

         РЕГЛАМЕНТ ЗА ИЗПЪЛНЕНИЕ (ЕС) № 1038/2012 НА КОМИСИЯТА
   от 7 ноември 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 ноември 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  29,8

                  MA

                  36,7

                  MK

                  30,8

                  TR

                  65,0

                  ZZ

                  40,6

                  0707 00 05

                  AL

                  31,8

                  TR

                  99,4

                  ZZ

                  65,6

                  0709 93 10

                  TR

                  119,8

                  ZZ

                  119,8

                  0805 20 10

                  PE

                  72,2

                  ZA

                  144,9

                  ZZ

                  108,6

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  53,4

                  PE

                  42,6

                  TR

                  75,2

                  UY

                  101,2

                  ZA

                  194,3

                  ZZ

                  93,9

                  0805 50 10

                  AR

                  60,7

                  TR

                  86,6

                  ZA

                  117,2

                  ZZ

                  88,2

                  0806 10 10

                  BR

                  269,3

                  PE

                  317,5

                  TR

                  165,4

                  US

                  362,2

                  ZZ

                  278,6

                  0808 10 80

                  CL

                  150,4

                  CN

                  87,5

                  MK

                  32,3

                  NZ

                  152,1

                  ZA

                  122,2

                  ZZ

                  108,9

                  0808 30 90

                  CN

                  54,3

                  TR

                  122,1

                  ZZ

                  88,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1117/2012 на Съвета от 29 ноември 2012 година за прилагане на член 32, параграф 1 от Регламент (ЕС) № 36/2012 относно ограничителни мерки с оглед на положението в Сирия

text:
               30.11.2012

               BG

               Официален вестник на Европейския съюз

               L 330/9

         РЕГЛАМЕНТ ЗА ИЗПЪЛНЕНИЕ (ЕС) № 1117/2012 НА СЪВЕТА
   от 29 ноември 2012 година
   за прилагане на член 32, параграф 1 от Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителните мерки с оглед на положението в Сирия (1), и по-специално член 32, параграф 1 от него,
   като има предвид, че:

               (1)

               На 18 януари 2012 г. Съветът прие Регламент (ЕС) № 36/2012.

               (2)

               В съответствие с Решение 2012/739/ОВППС на Съвета от 29 ноември 2012 г. относно ограничителни мерки срещу Сирия (2) поместеният в приложение II към Регламент (ЕС) № 36/2012 списък на лицата, образуванията и органите, които подлежат на ограничителни мерки, следва да се актуализира по съответния начин,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 36/2012 се изменя, както е предвидено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 ноември 2012 година.

            За Съвета

            Председател

         N. SYLIKIOTIS

      (1)  ОВ L 16, 19.1.2012 г., стр. 1.

      (2)  Вж. стр. 21 от настоящия брой на Официален вестник.

      ПРИЛОЖЕНИЕ

                  I.

                  Вписванията за посочените по-долу лица в списъка на физически и юридически лица, образувания и органи, поместен в приложение II към Регламент (ЕС) № 36/2012, се заменят със следните вписвания:
                  А.   Лица

                              Име

                              Идентификационни данни

                              Основания

                              Дата на включване в списъка

                              1.

                              Fares Chehabi (известен също като Fares Shihabi; Fares Chihabi)

                              Син на Ahmad Chehabi.
                              Дата на раждане: 7.5.1972 г.

                              Председател на индустриалната камара в Aleppo. Заместник-председател на Cham Holding. Оказва икономическа подкрепа на режима в Сирия

                              2.9.2011 г.

                              2.

                              Nasser Al-Ali (известен също като Brigadier General Nasr al-Ali)

                              Ръководител на регионалното управление в дирекция „Политическа сигурност“ в Deraa

                              Като ръководител на регионалното управление в дирекция „Политическа сигурност“ в Deraa носи отговорност за арести и мъчения на задържани. От април 2012 г. е ръководител на дирекция „Политическа сигурност“ в Deraa (бивш ръководител на регионалното управление в Homs)

                              23.1.2012 г.

                              3.

                              Sulieman Maarouf (известен също като Suleiman Maarouf, Sulayman Mahmud Ma’ruf, Sleiman Maarouf, Mahmoud Soleiman Maarouf; Sulaiman Maarouf)

                              Паспорт: притежава паспорт от Обединеното кралство

                              Бизнесмен, приближен на семейството на президента Al-Assad. Притежава акции от включената в списъка телевизия Dounya TV. Приближен на Muhammad Nasif Khayrbik, който е включен в списъка. Поддръжник на сирийския режим

                              16.10.2012 г.

                              4.

                              Razan Othman

                              Съпруга на Rami Makhlouf, дъщеря на Walif Othman.
                              Дата на раждане: 31.1.1977 г.
                              Място на раждане: област Latakia.
                              Личен идентификационен № 06090034007

                              Поддържа тесни лични и финансови връзки с Rami Makhlouf, братовчед на включения в списъка президент Bashar Al-Assad и основен финансов поддръжник на режима, включен в списъка. В това си качество е свързана със сирийския режим и се възползва от него

                              16.10.2012 г.

                        Б.   Образувания

                              Име

                              Идентификационни данни

                              Основания

                              Дата на включване в списъка

                              1.

                              Centre d’études et de recherches syrien (CERS) (известен също като: Centre d’Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun)

                              „Barzeh“ Street, PO Box 4470, Damas

                              Подпомагал сирийската армия да се сдобие с материали, служещи директно за следене и репресиране на протестиращите

                              1.12.2011 г.

                              2.

                              Megatrade

                              Адрес: Aleppo Street, P.O. Box 5966, Damascus, Syria;
                              Факс: 963114471081

                              Действа като посредник за включения в списъка Scientific Studies and Research Centre (SSRC); участва в търговията на стоки с двойна употреба, забранена по силата на наложените от ЕС санкции срещу сирийското правителство

                              16.10.2012 г.

                              3.

                              Expert Partners

                              Адрес: Rukn Addin, Saladin Street, Building 5, PO Box: 7006, Damascus, Syria

                              Действа като посредник за включения в списъка Scientific Studies and Research Centre (SSRC); участва в търговията на стоки с двойна употреба, забранена по силата на наложените от ЕС санкции срещу сирийското правителство

                              16.10.2012 г.

                  II.

                  Посоченото по-долу лице се заличава от списъка на физическите и юридическите лица, образувания и органи, поместен в приложение II към Регламент (ЕС) № 36/2012
                  Brigadier General Nasr al-Ali


title: Регламент за изпълнение (ЕС) 2016/112 на Комисията от 27 януари 2016 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата и за яйчния албумин

text:
               29.1.2016

               BG

               Официален вестник на Европейския съюз

               L 23/14

         РЕГЛАМЕНТ ЗА ИЗПЪЛНЕНИЕ (ЕС) 2016/112 НА КОМИСИЯТА
   от 27 януари 2016 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита и представителните цени в секторите на птичето месо и яйцата и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящия регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 януари 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (в ЕUR/100 kg)

                        Гаранция, посочена в член 3
                        (в ЕUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        137,2

                        0

                        AR

                        0207 12 90

                        Неразфасовани замразени „пилета 65 %“

                        155,1
                        164,0

                        0
                        0

                        AR
                        BR

                        0207 14 10

                        Обезкостени замразени разфасовки от петли или кокошки

                        310,0
                        202,7
                        303,3
                        244,7

                        0
                        29
                        0
                        17

                        AR
                        BR
                        CL
                        TH

                        0207 27 10

                        Обезкостени замразени разфасовки от пуйки

                        372,9
                        253,9

                        0
                        13

                        BR
                        CL

                        0408 91 80

                        Яйца без черупки, сушени

                        568,6

                        0

                        AR

                        1602 32 11

                        Приготвени храни от петли или кокошки без топлинна обработка

                        236,6

                        15

                        BR

         (1)  Номенклатура на държавите съгласно Регламент (ЕО) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.“


title: Регламент за изпълнение (ЕС) № 738/2014 на Комисията от 3 юли 2014 година за одобрение на изменение, което не е несъществено, в спецификацията на название, вписано в регистъра на защитените наименования за произход и защитените географски указания [Limone di Rocca Imperiale (ЗГУ)]

text:
               8.7.2014

               BG

               Официален вестник на Европейския съюз

               L 199/1

         РЕГЛАМЕНТ ЗА ИЗПЪЛНЕНИЕ (ЕС) № 738/2014 НА КОМИСИЯТА
   от 3 юли 2014 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и защитените географски указания [Limone di Rocca Imperiale (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Limone di Rocca Imperiale“, регистрирано по силата на Регламент за изпълнение (ЕС) № 149/2012 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 юли 2014 година.

            За Комисията,

            от името на председателя,

         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 48, 21.2.2012 г., стр. 11.

      (3)  ОВ C 42, 13.2.2014 г., стр. 16.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6. Плодове, зеленчуци и зърнени култури, пресни или преработени

      ИТАЛИЯ
      Limone di Rocca Imperiale (ЗГУ)


title: Регламент за изпълнение (ЕС) № 790/2011 на Комисията от 5 август 2011 година за определяне на фиксирани стойности при внос за определяне на входната цена на някои плодове и зеленчуци

text:
               6.8.2011

               BG

               Официален вестник на Европейския съюз

               L 203/30

         РЕГЛАМЕНТ ЗА ИЗПЪЛНЕНИЕ (ЕС) № 790/2011 НА КОМИСИЯТА
   от 5 август 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 6 август 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 август 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0707 00 05

                  TR

                  105,8

                  ZZ

                  105,8

                  0709 90 70

                  TR

                  116,3

                  ZZ

                  116,3

                  0805 50 10

                  AR

                  63,8

                  CL

                  76,3

                  TR

                  57,0

                  UY

                  92,0

                  ZA

                  84,4

                  ZZ

                  74,7

                  0806 10 10

                  EG

                  152,5

                  MA

                  187,2

                  TR

                  164,1

                  ZA

                  98,7

                  ZZ

                  150,6

                  0808 10 80

                  AR

                  95,7

                  BR

                  74,7

                  CL

                  105,4

                  CN

                  56,0

                  NZ

                  102,4

                  US

                  100,4

                  ZA

                  89,2

                  ZZ

                  89,1

                  0808 20 50

                  AR

                  83,3

                  CL

                  81,6

                  CN

                  31,1

                  NZ

                  108,0

                  ZA

                  103,2

                  ZZ

                  81,4

                  0809 20 95

                  CA

                  870,0

                  TR

                  315,2

                  US

                  510,8

                  ZZ

                  565,3

                  0809 30

                  TR

                  126,6

                  ZZ

                  126,6

                  0809 40 05

                  BA

                  50,1

                  IL

                  149,1

                  XS

                  57,7

                  ZZ

                  85,6

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) 2016/1095 на Комисията от 6 юли 2016 година за разрешаване на употребата на цинков ацетат дихидрат, безводен цинков хлорид, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат, цинков хелат на протеинови хидролизати, цинков хелат на глицинов хидрат (твърд) и цинков хелат на глицинов хидрат (течен) като фуражни добавки за всички видове животни и за изменение на регламенти (ЕО) № 1334/2003, (ЕО) № 479/2006, (ЕС) № 335/2010 и регламенти за изпълнение (ЕС) № 991/2012 и (ЕС) № 636/2013 (Текст от значение за ЕИП)

text:
               7.7.2016

               BG

               Официален вестник на Европейския съюз

               L 182/7

         РЕГЛАМЕНТ ЗА ИЗПЪЛНЕНИЕ (ЕС) 2016/1095 НА КОМИСИЯТА
   от 6 юли 2016 година
   за разрешаване на употребата на цинков ацетат дихидрат, безводен цинков хлорид, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат, цинков хелат на протеинови хидролизати, цинков хелат на глицинов хидрат (твърд) и цинков хелат на глицинов хидрат (течен) като фуражни добавки за всички видове животни и за изменение на регламенти (ЕО) № 1334/2003, (ЕО) № 479/2006, (ЕС) № 335/2010 и регламенти за изпълнение (ЕС) № 991/2012 и (ЕС) № 636/2013
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               С регламенти (ЕО) № 1334/2003 (3) и (ЕО) № 479/2006 (4) на Комисията бе разрешена безсрочната употреба на цинковите съединения цинков ацетат дихидрат, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат и цинков хелат на глицинов хидрат в съответствие с Директива 70/524/ЕИО. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент бяха подадени заявления за извършване на повторна оценка на цинков ацетат дихидрат, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат и цинков хелат на глицинов хидрат като фуражни добавки за всички видове животни. Освен това, в съответствие с член 7 от същия регламент беше подадено заявление за безводен цинков хлорид като фуражна добавка за всички видове животни. Заявителите подадоха искане добавките да се класифицират в категорията „хранителни добавки“. Заявленията бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               В становищата си от 1 февруари 2012 г. (5), 8 март 2012 г. (6), 23 май 2012 г. (7), 15 ноември 2012 г. (8), 12 септември 2013 г. (9) и 12 март 2015 г. (10) Европейският орган за безопасност на храните („Органът“) заключи, че при предложените условия на употреба съединенията цинков ацетат дихидрат, безводен цинков хлорид, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат и цинков хелат на глицинов хидрат не се отразяват неблагоприятно върху здравето на животните и на човека, както и че няма да възникнат опасения във връзка с безопасността за ползвателите, при условие че се вземат съответните предпазни мерки.

               (5)

               По отношение на въздействието върху околната среда, и по-специално инфилтрацията и оттока на цинк в повърхностните води,в становището си от 8 април 2014 г. (11) Органът препоръча да се намали значително максималното съдържание на цинк в пълноценните фуражи за няколко целеви вида. Въпреки това, за да няма риск от незадоволяване на физиологичните нужди на животните и в определени периоди от живота им или от други отрицателни въздействия върху здравето на животните, препоръчаното от Органа намаляване на съдържанието на цинк следва да се въвежда поетапно. С цел да се постигне допълнително намаляване, стопанските субекти в областта на фуражите и научноизследователските институти следва да бъдат насърчавани да събират нови научни данни относно физиологичните нужди на различните видове животни.

               (6)

               Органът също така заключи, че съединенията цинков ацетат дихидрат, безводен цинков хлорид, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат и цинков хелат на глицинов хидрат са ефикасни източници на цинк. С оглед на химичните характеристики на цинковия хелат на аминокиселини Органът препоръчва неговото разделяне в следните две групи: цинков хелат на аминокиселинен хидрат и цинков хелат на протеинови хидролизати. Освен това за цинков хелат на глицинов хидрат бяха оценени две различни форми — твърда и течна. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

               (7)

               При оценката на съединенията цинков ацетат дихидрат, безводен цинков хлорид, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат, цинков хелат на протеинови хидролизати, цинков хелат на глицинов хидрат (твърд) и цинков хелат на глицинов хидрат (течен) беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочените вещества следва да бъде разрешена съгласно предвиденото в приложението към настоящия регламент.

               (8)

               В резултат на предоставеното с настоящия регламент разрешение за употребата на „цинков ацетат дихидрат“, „цинков оксид“, „цинков сулфат хептахидрат“, „цинков сулфат монохидрат“, „цинков хелат на аминокиселинен хидрат“ и „цинков хелат на глицинов хидрат“ вписванията за посочените вещества в регламенти (ЕО) № 479/2006 и (ЕО) № 1334/2003 са остарели и поради това следва да бъдат заличени.

               (9)

               С Регламент (ЕС) № 335/2010 на Комисията (12) и регламенти за изпълнение (ЕС) № 991/2012 (13) и (ЕС) № 636/2013 (14) на Комисията бе разрешена употребата на няколко цинкови съединения като хранителни фуражни добавки. С цел да се вземат предвид заключенията на Органа в становището му от 8 април 2014 г., които са и научната основа за разпоредбите относно общото съдържание на цинк в комбинираните фуражи за разрешените от настоящия регламент добавки, а също така основно се отнасят до въздействието върху околната среда в резултат на добавянето на цинк към фуражите, е целесъобразно максималното съдържание на цинк в Регламенти (ЕС) № 335/2010 и регламенти за изпълнение (ЕС) № 991/2012 и (ЕС) № 636/2013 да се уеднакви с разпоредбите на настоящия регламент по отношение на съдържанието на цинк в комбинираните фуражи. Поради това Регламент (ЕС) № 335/2010 и регламенти за изпълнение (ЕС) № 991/2012 и (ЕС) № 636/2013 следва да бъдат съответно изменени.

               (10)

               Тъй като няма съображения във връзка с безопасността, които да налагат незабавното прилагане на измененията в условията за издаване на разрешението за употребата на цинков ацетат дихидрат, цинков оксид, цинков сулфат хептахидрат, цинков сулфат монохидрат, цинков хелат на аминокиселинен хидрат и цинков хелат на глицинов хидрат, както и на цинковите съединения, разрешени с Регламент (ЕС) № 335/2010 и регламенти за изпълнение (ЕС) № 991/2012 и (ЕС) № 636/2013, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.

               (11)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Веществата, посочени в приложението, които принадлежат към категорията „хранителни добавки“ и към функционалната група „смеси на елементи с микроконцентрация“, се разрешават като добавка при храненето на животните, при спазване на условията, определени в същото приложение.
   Член 2
   Изменение на Регламент (ЕО) № 1334/2003
   В приложението към Регламент (ЕО) № 1334/2003 от вписване Е6 за елемента „Цинк-Zn“ се заличават следните добавки и съответните им химически формули и описание: „цинков ацетат, дихидрат“, „цинков оксид“, „цинков сулфат, хептахидрат“, „цинков сулфат, монохидрат“, „цинков хелат на аминокиселинен хидрат“.
   Член 3
   Изменение на Регламент (ЕО) № 479/2006
   В приложението към Регламент (ЕО) № 479/2006 се заличава вписването Е6 за добавката „цинков хелат на глицинов хидрат“.
   Член 4
   Изменение на Регламент (ЕС) № 335/2010
   В приложението към Регламент (ЕС) № 335/2010 текстът в осмата колона на ред 3b6.10 се заменя със следното:

      „Кучета и котки: 200 (общо)
      Пъстървови риби и заместители на мляко за телета: 180 (общо)
      Прасенца, свине майки, зайци и всички рибни видове, различни от пъстървови: 150 (общо)
      Други видове и категории: 120 (общо)“.

   Член 5
   Изменение на Регламент за изпълнение (ЕС) № 991/2012
   В приложението към Регламент за изпълнение (ЕС) № 991/2012 текстът в осмата колона на ред 3b609 се заменя със следното:

      „Кучета и котки: 200 (общо)
      Пъстървови риби и заместители на мляко за телета: 180 (общо)
      Прасенца, свине майки, зайци и всички рибни видове, различни от пъстървови: 150 (общо)
      Други видове и категории: 120 (общо)“.

   Член 6
   Изменение на Регламент за изпълнение (ЕС) № 636/2013
   В приложението към Регламент за изпълнение (ЕС) № 636/2013 текстът в осмата колона на ред 3b611 се заменя със следното:

      „Кучета и котки: 200 (общо)
      Пъстървови риби и заместители на мляко за телета: 180 (общо)
      Прасенца, свине майки, зайци и всички рибни видове, различни от пъстървови: 150 (общо)
      Други видове и категории: 120 (общо)“.

   Член 7
   Преходни мерки
   1.   Цинковият ацетат дехидрат, цинковият оксид, цинковият сулфат хептахидрат, цинковият сулфат монохидрат, цинковият хелат на аминокиселинен хидрат и цинковият хелат на глицинов хидрат, както и цинковите съединения, разрешени с Регламент (ЕС) № 335/2010 и регламенти за изпълнение (ЕС) № 991/2012 и (ЕС) № 636/2013, и съдържащите ги премикси, които са произведени и етикетирани преди 27 януари 2017 г. в съответствие с правилата, приложими преди 27 юли 2016 г., могат да продължат да се пускат на пазара и да се употребяват до изчерпване на складовите наличности.
   2.   Фуражните суровини и комбинираните фуражи, които съдържат посочените в параграф 1 вещества и са произведени и етикетирани преди 27 юли 2017 г. в съответствие с правилата, приложими преди 27 юли 2016 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
   3.   Фуражните суровини и комбинираните фуражи, които съдържат посочените в параграф 1 вещества и са произведени и етикетирани преди 27 юли 2018 г. в съответствие с правилата, приложими преди 27 юли 2016 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
   Член 8
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 юли 2016 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

      (3)  Регламент (ЕО) № 1334/2003 на Комисията от 25 юли 2003 г. за изменение на условията за разрешаване на редица добавки в храните за животни, принадлежащи към групата на олигоелементите (ОВ L 187, 26.7.2003 г., стр. 11).

      (4)  Регламент (ЕО) № 479/2006 на Комисията от 23 март 2006 г. относно разрешение за някои добавки от групата съединения на микроелементи (ОВ L 86, 24.3.2006 г., стр. 4).

      (5)  EFSA Journal (Бюлетин на ЕОБХ), 2012; 10(2):2572.

      (6)  EFSA Journal (Бюлетин на ЕОБХ), 2012; 10(3):2621.

      (7)  EFSA Journal (Бюлетин на ЕОБХ), 2012; 10(6):2734.

      (8)  EFSA Journal (Бюлетин на ЕОБХ), 2012; 10(11):2970.

      (9)  EFSA Journal (Бюлетин на ЕОБХ), 2013; 11(10):3369.

      (10)  EFSA Journal (Бюлетин на ЕОБХ), 2015; 13(4):4058.

      (11)  EFSA Journal (Бюлетин на ЕОБХ), 2014; 12(5):3668.

      (12)  Регламент (ЕС) № 335/2010 на Комисията от 22 април 2010 г. относно разрешителното за цинков хелат от хидроксианалог на метионина като фуражна добавка при всички животински видове (ОВ L 102, 23.4.2010 г., стр. 22).

      (13)  Регламент за изпълнение (ЕС) № 991/2012 на Комисията от 25 октомври 2012 г. за разрешаване на цинков хидроксид хлорид монохидрат като фуражна добавка за всички животински видове (ОВ L 297, 26.10.2012 г., стр. 18).

      (14)  Регламент за изпълнение (ЕС) № 636/2013 на Комисията от 1 юли 2013 г. за разрешаване на хелат на метионин с цинк (2:1) като фуражна добавка при всички видове животни (ОВ L 183, 2.7.2013 г., стр. 3).

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  Съдържание на елемента (Zn) в mg/kg пълноценен фураж със съдържание на влага 12 %

                     Категория „хранителни добавки“. Функционална група „смеси на елементи с микроконцентрация“

                  3b601

                  —

                  Цинков ацетат дихидрат

                     Състав на добавката

                  Цинков ацетат дихидрат в прахообразна форма с минимално съдържание на цинк 29,6 %.

                     Характеристика на активното вещество

                  Химична формула: Zn(CH3COO)2 · 2H2O
                  CAS №: 5970-45-6

                     Методи за анализ
                      (1)

                  За количественото определяне на цинковия ацетат дихидрат във фуражната добавка:

                              —

                              титруване с натриев едетат (Европейска фармакопея, монография 1482).

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 на Комисията (2) — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b602

                  —

                  Безводен цинков хлорид

                     Състав на добавката

                  Безводен цинков хлорид в прахообразна форма с минимално съдържание на цинк 46,1 %.

                     Характеристика на активното вещество

                  Химична формула: ZnCl2

                  CAS №: 7646-85-7

                     Методи за анализ
                      (1)

                  За количественото определяне на безводния цинков хлорид във фуражната добавка:

                              —

                              титруване с натриев едетат (Европейска фармакопея, монография 0110).

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане

                              —

                              Метод на CEN — ICP-AES (EN ISO 11885); не се използва за премикси.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на течен премикс.

                              2.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b603

                  —

                  Цинков оксид

                     Състав на добавката

                  Цинков оксид в прахообразна форма с минимално съдържание на цинк 72 %

                     Характеристика на активното вещество

                  Химична формула: ZnO
                  CAS №: 1314-13-2

                     Методи за анализ
                      (1)

                  За количественото определяне на цинковия оксид във фуражната добавка:

                              —

                              титруване с натриев едетат (Европейска фармакопея, монография 0252).

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b604

                  —

                  Цинков сулфат хептахидрат

                     Състав на добавката

                  Цинков сулфат хептахидрат в прахообразна форма с минимално съдържание на цинк 22 %.

                     Характеристика на активното вещество

                  Химична формула: ZnSO4 · 7H2O
                  CAS №: 7446-20-0

                     Методи за анализ
                      (1)

                  За количественото определяне на цинков сулфат хептахидрат във фуражната добавка:

                              —

                              титруване с натриев едетат (Европейска фармакопея, монография 0111).

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b605

                  —

                  Цинков сулфат монохидрат

                     Състав на добавката

                  Цинков сулфат монохидрат в прахообразна форма с минимално съдържание на цинк 34 %.

                     Характеристика на активното вещество

                  Химична формула: ZnSO4 · H2O
                  CAS №: 7446-19-7

                     Методи за анализ
                      (1)

                  За количественото определяне на цинков сулфат монохидрат във фуражната добавка:

                              —

                              титруване с натриев едетат (Европейска фармакопея, монография 2159).

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b606

                  —

                  Цинков хелат на аминокиселинен хидрат

                     Състав на добавката

                  Цинков аминокиселинен комплекс, в който цинкът и получените от соев протеин аминокиселини са хелатирани чрез координационни ковалентни връзки, в прахообразна форма с минимално съдържание на цинк 10 %.

                     Характеристика на активното вещество

                  Химична формула: Zn(x)1–3 · nH2O, x = анион на всяка аминокиселина от хидролизат на соев протеин.
                  Не повече от 10 % от молекулите с маса над 1 500  Da.

                     Методи за анализ
                      (1)

                  За количественото определяне на съдържанието на аминокиселини във фуражната добавка:

                              —

                              йонообменна хроматография със следколонна дериватизация и ултравиолетова или флуоресцентна детекция. Регламент (ЕО) № 152/2009 (приложение III, част Е)

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              Цинковият хелат на аминокиселини може да се пуска на пазара и да се употребява като добавка, състояща се от препарат.

                              3.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b612

                  —

                  Цинков хелат на протеинови хидролизати

                     Състав на добавката

                  Цинков хелат на протеинови хидролизати в прахообразна форма с минимално съдържание на цинк 10 %.
                  Най-малко 85 % хелатиран цинк.

                     Характеристика на активното вещество

                  Химична формула: Zn(x)1–3 · nH2O, x = анион на протеинови хидролизати, които съдържат всяка аминокиселина от хидролизат на соев протеин.

                     Методи за анализ
                      (1)

                  За количественото определяне на съдържанието на протеинови хидролизати във фуражната добавка:

                              —

                              йонообменна хроматография със следколонна дериватизация и ултравиолетова или флуоресцентна детекция. Регламент (ЕО) № 152/2009 (приложение III, част Е)

                        За определянето на съдържанието на хелатиран цинк във фуражната добавка:

                              —

                              инфрачервена спектроскопия с Фуриерово преобразувание (FTIR), последвана от методите на множествената регресия.

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN/TS 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              Цинковият хелат на протеинови хидролизати може да се пуска на пазара и да се употребява като добавка, състояща се от препарат.

                              3.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b607

                  —

                  Цинков хелат на глицинов хидрат (твърд)

                     Състав на добавката

                  Цинков хелат на глицинов хидрат в прахообразна форма с минимално съдържание на цинк 15 %.
                  Влажност: не повече от 10 %.

                     Характеристика на активното вещество

                  Химична формула: Zn(x)1-3 · nH2O, x = анион на глицин.

                     Методи за анализ
                      (1)

                  За количественото определяне на съдържанието на глицин във фуражната добавка:

                              —

                              йонообменна хроматография със следколонна дериватизация и ултравиолетова или флуоресцентна детекция. Регламент (ЕО) № 152/2009 (приложение III, част Е)

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

                  3b608

                  —

                  Цинков хелат на глицинов хидрат (течен)

                     Състав на добавката

                  Течен цинков хелат на глицинов хидрат с минимално съдържание на цинк 7 %.

                     Характеристика на активното вещество

                  Химична формула: Zn(x)1-3 · nH2O, x = анион на глицин.

                     Методи за анализ
                      (1)

                  За количественото определяне на съдържанието на глицин във фуражната добавка:

                              —

                              йонообменна хроматография със следколонна дериватизация и ултравиолетова или флуоресцентна детекция. Регламент (ЕО) № 152/2009 (приложение III, част Е)

                        За количественото определяне на общото съдържание на цинк във фуражната добавка и премиксите:

                              —

                              EN 15510: атомноемисионна спектрометрия с индуктивно свързана плазма (ICP-AES) или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                        За количественото определяне на общото съдържание на цинк във фуражните суровини и комбинираните фуражи:

                              —

                              Регламент (ЕО) № 152/2009 — атомноабсорбционна спектрометрия (AAS); или

                              —

                              EN 15510: атомноемисионна спектрометрия с индуктивно свързана плазма (ICP-AES); или

                              —

                              EN 15621: атомноемисионна спектрометрия с индуктивно свързана плазма (ICP-AES) след разграждане под налягане.

                  Всички видове животни

                  —

                  —

                  Кучета и котки: 200 (общо)
                  Пъстървови риби и заместители на мляко за телета: 180 (общо)
                  Прасенца, свине майки, зайци и всички риби, различни от пъстървови: 150 (общо)
                  Други видове и категории: 120 (общо)

                              1.

                              Добавката се смесва с фуража под формата на премикс.

                              2.

                              Цинковият хелат на глицин (течен) може да се пуска на пазара и да се употребява като добавка, състояща се от препарат.

                              3.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на потенциалните рискове при вдишване, контакт с кожата или с очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства.

                  27 юли 2026 г.

         (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports

         (2)  Регламент (ЕО) № 152/2009 на Комисията от 27 януари 2009 г. за определяне на методите за вземане на проби и анализ за целите на официалния контрол на фуражите (ОВ L 54, 26.2.2009 г., стр. 1).